Johannesburg beurtkrag gespaarArgieffoto (Foto: Unsplash) City Power in Johannesburg het Saterdag sy kliënte ingelig dat hulle nie die naweek onder beurtkrag gaan deurloop nie. Eskom het Saterdagaand aangekondig dat beurtkrag weer van Saterdag om 21:00 in werking sal tree. Dit sal in hierdie stadium tot Maandag om 05:00 geld. Die kragvoorsiener sê beurtkrag word genoodsaak weens meganiese probleme, eenhede wat by verskeie kragsentrales uitgeskop het en vertragings om ander eenhede weer aanlyn te bring. Volgens Isaac Mangena, woordvoerder van City Power, het City Power onlangs ŉ verlenging van ŉ kragkoopooreenkoms met die Kelvin-kragstasie onderteken, wat die kragvoorsiener ŉ ekstra kapasiteit van tot 220 MW gee om ten minste fase 1 en 2 wat deur Eskom opgelê is, te verreken. “Met hierdie ekstra kapasiteit sal ons dus die inwoners van die stad die ongerief van beurtkrag fase 1 en 2 kan spaar,” sê Mangena. “Diegene wat in bepaalde gebiede wel kragonderbrekings ondervind, moet ons daarvan in kennis stel sodat tegnici dit kan hanteer.”